**Background pattern

Description automatically generated**

U partnerstvu sa



Projekat finansira Evropska unija

**OPŠTINA UGLJEVIK U PARTNERSTVU SA RAZVOJNIM PROGRAMOM UJEDINJENIH NACIJA RASPISUJE:**

**JAVNI POZIV ORGANIZACIJAMA CIVILNOG DRUŠTVA/NEVLADINIM ORGANIZACIJAMA**

**ZA PREDAJU PRIJEDLOGA PROJEKATA**

**U SKLOPU PROJEKTA REGIONALNI PROGRAM LOKALNE DEMOKRATIJE NA ZAPADNOM BALKANU 2 (ReLOaD2)**

ReLOaD2 je regionalni projekat kojeg finansira **Europska unija (EU)**, a implementira **Razvojni program Ujedinjenih nacija (UNDP)** u šest zemalja/teritorija Zapadnog Balkana i to: Albanija, Republika Sjeverna Makedonija, Bosna i Hercegovina, Crna Gora, Kosovo\*[[1]](#footnote-2) i Srbija.

Opština Ugljevik i projekat ReLOaD2 pozivaju sve organizacije civilnog društva (OCD) iz Bosne i Hercegovine da dostave prijedloge projekata koji su u skladu sa razvojnim ciljevima i strateškim dokumentima Opštine Ugljevik, iz sljedećih prioritetnih oblasti:

**1. Mladi**

1.1. Podrška unapređenju položaja mladih – kroz organizovanje obuka/treninga/radionica u cilju njihove socijalne i ekonomske inkluzije

1.2. Razvoj novih sadržaja za kvalitetnije provođenje slobodnog vremena (kulturni, sportski, zabavni i drugi sadržaji za mlade)

**2. Kultura**

2.1. Promocija kulture i umjetnosti, nematerijalne kulturne baštine i umjetničkog stvaralaštva za djecu i mlade

2.2. Inkluzija osoba sa invaliditetom u različite kulturno-umjetničke sadržaje

**3. Obrazovanje**

3.1. Podrška djeci sa poteškoćama u razvoju i savladavanju nastavnih sadržaja

3.2. Projekti koji doprinose poboljšanju kvaliteta života socijalno isključenih kategorija stanovništva kroz sticanje znanja i vještina

**4. Zaštita okoline i ruralni razvoj**

4.1. Projekti koji doprinose očuvanju životne sredine

4.2. Projekti koji doprinose jačanje uloge i aktivizma mladih u ruralnim sredinama

**5. Sport**

5.1. Promocija, popularizacija i omasovljavanje amaterskog sporta

5.2. Inkluzija lica sa invaliditetom putem sportsko-rekreativnih sadržaja

**Iznosi sredstava za odobrene projekte će biti od 10.000,00 KM do 70.000,00 KM. Jedna organizacija civilnog društva može podnijeti više projektnih prijedloga s tim da je maksimalan novčani iznos sredstava koja mogu biti dodijeljena za implementaciju projekata jednoj organizaciji civilnog društva tokom ukupnog trajanja ReLOaD2 projekta 120.000,00 KM.**

**Opština Ugljevik i UNDP zadržavaju pravo da ne dodijele sva raspoloživa finansijska sredstva u slučaju da projektni prijedlozi ne zadovoljavaju zadane kriterije.**

**Dužina trajanja svakog projekta može biti od pet (5) do deset (10) mjeseci. Izabrani projekti se trebaju realizovati u periodu maj 2022. – februar 2023. godine.**

**PRAVO UČEŠĆA:**

Učešće u ovom javnom pozivu je otvoreno, na jednakim osnovama, za sve formalno registrovane OCD (udruženje/udruga ili fondacija), u skladu sa važećim zakonskim propisima u Bosni i Hercegovini.

**Sve zainteresovane organizacije civilnog društva detaljne informacije o uslovima za apliciranje i kriterijima za finansiranje projekata mogu pronaći u Smjernicama za aplikante u okviru javnog poziva.**

**PREUZIMANJE DOKUMENTACIJE:**

Sve potrebne informacije i elektronska verzija cijelog paketa prijavne dokumentacije može se naći na web stranici: [www.ba.undp.org](http://www.ba.undp.org), kao i na web stranici opštine: [www.opstinaugljevik.net](http://www.opstinaugljevik.net).

Dokumentacija za prijavu na javni poziv za Opštinu Ugljevik također se može preuzeti **od 17. marta do 14. aprila 2022. godine,** sa zvanične web stranice Opštine Ugljevik ([www.opstinaugljevik.net](http://www.opstinaugljevik.net)) ili lično preuzimanjem USB-a sa svim aplikacionim formama tokom informativnog sastanka „Otvoreni dan“ koji će se održati 23. marta 2022. godine.

**INFORMATIVNE SESIJE:**

* Za zainteresovane predstavnike OCD planiran je **dvodnevni Trening upravljanja projektnim ciklusom (PCM) koji će biti organizovan u sklopu javnog poziva u periodu od 28-29. marta 2022.** **u prostorijama opštinske uprave,** **Trg Draže Mihajlovića bb, Opština Ugljevik.**Prijave na trening su otvorene za OCD sa područja Opštine Ugljevik do 24. marta 2022. godine i primaju se na email adresu: [neven.rikic@gmail.com](mailto:neven.rikic@gmail.com)
* Informativni sastanak „**Otvoreni dan**“ sa zainteresovanim organizacijama će biti održan **23. marta 2022. godine od 12,00 do 13,00 sati u  prostorijama opštinske uprave, Trg Draže Mihajlovića bb, Opština Ugljevik**.Potencijalni aplikanti će tokom sastanka biti detaljnije upoznati sa pozivom, načinom prijavljivanja, kriterijima, itd.
* Predstavnicima OCD će biti pružena dodatna pomoć konsultanta – mentora. Prvi sastanak sa mentorom će biti organizovan **4. aprila 2022. godine u prostorijama opštinske uprave, Trg Draže Mihajlovića bb, Opština Ugljevik.** Dodatni sastanci koje organizuje mentor sa OCD će se također održavati javno, a raspored će, uključujući datum i vrijeme, biti blagovremeno objavljen putem opštinske web stranice. U svrhu transparentnosti zapisnici sa održanih sastanaka sa mentorom će biti objavljeni na stranici Opštine. Na ovaj način će se omogućiti da informacije budu dostupne za OCD koje nisu bile u mogućnosti da prisustvuju sastancima sa mentorom.
* Pitanja u vezi sa javnim pozivom se mogu postaviti putem e-mail adrese [registry.ba@undp.org](mailto:registry.ba@undp.org)sa naznakom za ReLOaD2 projekat. Pitanja se mogu postavljati do **11. aprila 2022. godine**. Odgovori na upite će biti dostavljeni u pisanoj formi unutar tri radna dana od primanja upita.

**PREDAJA APLIKACIJA:**

Ispunjena aplikacija (sa kompletnom zahtijevanom dokumentacijom) se mora dostaviti **u jednoj elektronskoj kopiji (USB) na kojem je set obavezne i dodatne dokumentacije, plus po jedan primjerak dokumenata koje je potrebno dostaviti u štampanom obliku.** Svi materijali se dostavljaju uzatvorenoj koverti ili paketu preporučenom poštom ili lično tokom radnih dana (ponedjeljak – petak), u periodu od 8 do 15 sati na sljedeću adresu, sa naznakom za ReLOaD2 projekat:

Opština Ugljevik

Šalter br.6

Trg Draže Mihajlovića bb

76330 Ugljevik, Bosna i Hercegovina

Rok za predaju aplikacija je **14. april 2022. godine, do 15,00 sati**. Aplikacije dostavljene nakon navedenog roka će biti razmatrane jedino u slučaju da poštanski žig ukazuje na datum slanja prije zvaničnog isteka roka.

Vanjska strana koverte mora sadržavati naziv poziva za predaju prijedloga projekata, puno ime i adresu aplikanta, puni naziv projekta i navod **“Ne otvarati prije zvaničnog otvaranja”**.

O primljenoj pošiljci u Opštini će se voditi uredna evidencija i izdavati potvrde o prijemu.

Rezultati javnog poziva će isključivo biti objavljeni na web stranici UNDP BIH [www.ba.undp.org](http://www.ba.undp.org), te na web stranici opštine [www.opstinaugljevik.net](http://www.opstinaugljevik.net) kao i na oglasnoj ploči u zgradi opštinske uprave, u roku od 30 radnih dana od zatvaranja javnog poziva. Pismenim putem obavijestit će se samo organizacije civilnog društva čiji su prijedlozi projekata odabrani za finansiranje.

1. \* *Za Evropsku uniju, ovo imenovanje ne dovodi u pitanje stav o statusu i u skladu je sa UNSCR 1244/1999 i Mišljenjem ICJ-a o proglašenju nezavisnosti Kosova. Za UNDP sve reference na Kosovo shvatit će se u kontekstu UN-ove Rezolucije 1244/1999* [↑](#footnote-ref-2)